ચર્ચગેટ નજીકના રોડ પરના એક રેસિડેન્શિયલ બિલ્ડિંગના છઠ્ઠા માળેથી રહસ્યમય સંજોગોમાં નીચે પટકાયેલા ૩૫ વર્ષના રસોઇયાનું મોત થયું હતું. મૂળ ઉત્તર પ્રદેશનો સિયારામ કોરી નામનો આ રસોઇયો હજી એકાદ મહિનાથી જ આ સ્થળે કામે લાગ્યો હતો અને આ બિલ્ડિંગમાં જ રહેતો હતો. ગઈ કાલે સવારે છઠ્ઠા માળેથી નીચે પટકાતાં તેનું મોત થયું હતું. પોલીસે કહ્યું હતું કે આ કેસમાં કોઈ પ્રત્યક્ષદર્શી નથી તેમ જ કોઈ નોંધ પણ મળી ન હોવાથી તેના મોતનું કારણ ચોક્કસ કહી શકાય એમ નથી.